De fleste FN-dagene har blitt fastsatt av FNs generalforsamling. Andre er fastsatt av en av FNs særorganisasjoner. Den første dagen som ble fastsatt var FNs menneskerettighetsdag. Denne dagen ble vedtatt av Generalforsamlingen 4. desember 1950 ved resolusjon 424 (V). Per februar 2014 fantes det 122 FN-dager. I tillegg til dager, har FN også erklært spesielle år og tiår for å markere utvalgte saker og øke oppmerksomheten mot spesielle saker.